CELEX: 32017R2460
Language: fi
Date: 2017-10-30 00:00:00
Title: Komission asetus (EU) 2017/2460, annettu 30 päivänä lokakuuta 2017, rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta annetun Euroopan parlamentin ja neuvoston asetuksen (EY) N:o 882/2004 liitteen VII muuttamisesta siltä osin kuin on kyse unionin vertailulaboratorioiden luettelosta (ETA:n kannalta merkityksellinen teksti. )

29.12.2017   
            
            
               FI
            
            
               Euroopan unionin virallinen lehti
            
            
               L 348/34
            
         KOMISSION ASETUS (EU) 2017/2460,
   annettu 30 päivänä lokakuuta 2017,
   rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta annetun Euroopan parlamentin ja neuvoston asetuksen (EY) N:o 882/2004 liitteen VII muuttamisesta siltä osin kuin on kyse unionin vertailulaboratorioiden luettelosta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 32 artiklan 5 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 882/2004 vahvistetaan yleiset säännöt sellaista virallista valvontaa varten, jolla todetaan muun muassa elintarvikehygieniaa koskevien sääntöjen noudattaminen. Kyseisen asetuksen mukaan Euroopan unionin vertailulaboratorioiden, jäljempänä ’EU:n vertailulaboratoriot’, vastuulla on erityisesti tarjota kansallisille vertailulaboratorioille tietoa analyysimenetelmistä ja koordinoida tällaisten menetelmien käyttöä. EU:n vertailulaboratoriot on lueteltu kyseisen asetuksen liitteessä VII.
            
         
               (2)
            
            
               Maitoa ja maitotuotteita käsittelevän EU:n vertailulaboratorion työohjelman mukaan laboratorion olennaisena tarkoituksena on tarjota analyysimenetelmiä ja varmistaa yhteinen toimintamalli kansallisten vertailulaboratorioiden toteuttamissa laboratorioidenvälisissä pätevyystesteissä, jotka koskevat somaattisten solujen ja bakteerien määrän kaltaisia laadun markkereita. Näiden analyysien asianmukaista toteuttamista koskevaa uusimman tietämyksen mukaista asiantuntemusta on nykyisin käytettävissä niin virallista valvontaa suorittavissa virallisissa laboratorioissa kuin niissä laboratorioissa, joita elintarvikealan yritykset yhä enenevässä määrin käyttävät analysoimaan kyseisiä markkereita, joilla on merkitystä määritettäessä tilalta kerätyn maidon hintaa.
            
         
               (3)
            
            
               EU:n vertailulaboratoriota maitoa ja maitotuotteita varten ei enää tarvita unionissa. Se olisi tämän vuoksi poistettava asetuksen (EY) N:o 882/2004 liitteessä VII olevasta EU:n vertailulaboratorioiden luettelosta.
            
         
               (4)
            
            
               Sen vuoksi asetuksen (EY) N:o 882/2004 liitettä VII olisi muutettava.
            
         
               (5)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poistetaan asetuksen (EY) N:o 882/2004 liitteessä VII olevan I osan 1 kohta.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä lokakuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 165, 30.4.2004, s. 1.